CELEX: 52018PC0371
Language: lt
Date: 2018-05-31
Title: Pasiūlymas TARYBOS REGLAMENTAS kuriuo Reglamento (ES) Nr. .../2018, kuriuo nustatoma 2021–2027 m. mainų, pagalbos ir mokymo programa, skirta euro apsaugai nuo padirbinėjimo (programa „Pericles IV“), taikymas išplečiamas nedalyvaujančioms valstybėms narėms

EUROPOS KOMISIJA
            Briuselis, 2018 05 31
            COM(2018) 371 final
            2018/0219(APP)
            Pasiūlymas
            TARYBOS REGLAMENTAS
            kuriuo Reglamento (ES) Nr. .../2018, kuriuo nustatoma 2021–2027 m. mainų, pagalbos ir mokymo programa, skirta euro apsaugai nuo padirbinėjimo (programa „Pericles IV“), taikymas išplečiamas nedalyvaujančioms valstybėms narėms
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Šiame pasiūlyme nustatyta taikymo diena – nuo 2021 m. sausio 1 d. Pasiūlymas teikiamas 27 valstybių narių Sąjungai, atsižvelgiant į 2017 m. kovo 29 d. Europos Vadovų Tarybos gautą Jungtinės Karalystės pranešimą dėl jos ketinimo išstoti iš Europos Sąjungos ir Euratomo remiantis Europos Sąjungos sutarties 50 straipsniu.
            
            
               Programa „Pericles“ – tai mainų, pagalbos ir mokymo programa, skirta euro apsaugai nuo padirbinėjimo. Programa sukurta 2001 m. gruodžio 17 d. Tarybos sprendimu 2001/923/EB, o 2001 m. gruodžio 17 d. Tarybos sprendimu 2001/924/EB jos galiojimas išplėstas taip, kad ji būtų taikoma ES valstybėms narėms, neįsivedusioms euro kaip savo valiutos. Vėliau šie pagrindiniai teisės aktai buvo iš dalies pakeisti Tarybos sprendimais 2006/75/EB, 2006/76/EB, 2006/849/EB, 2006/850/EB, Reglamentu (ES) Nr. 331/2014 ir Tarybos reglamentu (ES) 2015/768
                  1
               , programos galiojimą pratęsiant iki 2020 m. gruodžio 31 d.
            
            
               Pagal SESV 133 straipsnį priimtame pasiūlyme (COM(2018) 369) Komisija siūlo toliau įgyvendinti programą „Pericles“ pagal daugiametę finansinę programą po 2020 m.
            
            
               Sutarties dėl Europos Sąjungos veikimo 139 straipsnyje nustatyta, kad jos 133 straipsnyje nurodytos priemonės, reglamentuojančios euro naudojimą, netaikomos valstybėms narėms, kurioms taikoma išimtis.
            
            
               Vis dėlto pagal programą „Pericles“ vykdomi informacijos bei darbuotojų mainai ir pagalbos bei mokymo priemonės turėtų būti vienodi visoje Sąjungoje, todėl reikėtų imtis reikiamų priemonių siekiant užtikrinti tokį pat euro apsaugos lygį valstybėse narėse, kurių oficiali valiuta nėra euro. Aktyvi nedalyvaujančių valstybių narių veikla pagal dabartinę išplėstą programą „Pericles 2020“ yra aktuali ir svarbi. Pavyzdžiui, Kroatijos nacionalinis bankas organizavo kelias konferencijas pavadinimu „Balkanų euro apsaugos tinklas“ ir, siekdamas sustiprinti euro apsaugą nuo padirbinėjimo šiame regione, garsėjančiame padirbtų eurų platinimu ir gamyba, sutelkė ekspertus iš pietryčių Europos.
            
            
               Šiuo pasiūlymu programos „Pericles“ taikymas turėtų būti išplėstas Europos Sąjungos valstybėms narėms, kurios dar nenaudoja euro kaip bendros valiutos.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI 
            
            
               ·Teisinis pagrindas
            
            
               Su euro apsauga nuo padirbinėjimo susiję Sąjungos teisės aktai patenka į Sutarties dėl Europos Sąjungos veikimo (SESV) 133 straipsnio taikymo sritį. Remiantis šia nuostata Europos Parlamentas ir Taryba pagal įprastą teisėkūros procedūrą ir pasikonsultavę su Europos Centriniu Banku nustato euro kaip bendros valiutos naudojimui reikalingas priemones. Ši nuostata taikytina tik valstybėms narėms, įsivedusioms eurą kaip bendrą valiutą. 
            
            
               Šis pasiūlymas grindžiamas SESV 352 straipsniu, t. y. teisiniu pagrindu išplėsti programos „Pericles“ taikymą valstybėms narėms, neįsivedusioms euro kaip bendros valiutos. 
            
            
               ·Subsidiarumo principas (neišimtinės kompetencijos atveju)
            
            
               Šis pasiūlymas atitinka subsidiarumo principą. Bendros Europos valiutos, kaip viešosios gėrybės, apsaugai būdingas akivaizdus tarptautinis aspektas, todėl euro apsauga peržengia atskirų ES valstybių narių interesus ir atsakomybės sritis. Dėl tarpvalstybinės euro apyvartos ir labai paplitusios organizuoto nusikalstamumo, susijusio su euro padirbinėjimu (gamyba ir platinimu), veiklos nacionalines apsaugos sistemas būtina papildyti ES iniciatyva siekiant užtikrinti vieningą nacionalinį ir tarptautinį bendradarbiavimą ir reaguoti į kylančius tarptautinius pavojus.
            
            
               ·Proporcingumo principas
            
            
               ·Siūlomas reglamentas yra būtinas, tinkamas ir deramas siekiant numatyto tikslo. Juo siūloma veiksmingai stiprinti valstybių narių bendradarbiavimą tarpusavyje ir su Komisija, nemažinant valstybių narių pajėgumo apsaugoti eurą nuo padirbinėjimo. Sąjungos lygmens veiksmai yra pagrįsti, nes jais aiškiai padedama valstybėms narėms bendrai apsaugoti eurą ir skatinama naudotis bendrosiomis Sąjungos struktūromis stiprinant kompetentingų institucijų bendradarbiavimą ir keitimąsi informacija
                  2
               .Priemonės pasirinkimas 
            
            
               Reglamentas laikytinas tinkama teisine priemone euro apsaugos nuo padirbinėjimo sistemai nustatyti. Juo tęsiamas darbas, pradėtas 2015 m. gegužės 11 d. Tarybos reglamentu (ES) 2015/768, kuriuo Europos Parlamento ir Tarybos reglamento (ES) Nr. 331/2014, kuriuo nustatoma mainų, pagalbos ir mokymo programa, skirta apsaugai nuo eurų padirbinėjimo (programa „Pericles 2020“), taikymas išplečiamas nedalyvaujančioms valstybėms narėms.
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Rengdama Reglamentą (ES) Nr. .../2018, kuriuo laikotarpiui po 2020 m. nustatoma mainų, pagalbos ir mokymo programa, skirta euro apsaugai nuo padirbinėjimo (programa „Pericles IV“), Komisija atliko ex ante vertinimą (SWD(2018) 281). Surinkti ir šiame ex ante vertinime pateikti įrodymai yra tiesiogiai taikytini dabartiniam pasiūlymui. 
            
         
         
            
               Konsultacijos su suinteresuotosiomis šalimis dėl euro apsaugos nuo padirbinėjimo buvo įtrauktos į viešas konsultacijas dėl saugumo srities ES fondų.
            
            
               4.POVEIKIS BIUDŽETUI
            
            
               Poveikis biudžetui ir reikiami žmogiškieji bei administraciniai ištekliai nuodyti prie šio Tarybos reglamento pasiūlymo pridedamoje finansinėje teisės akto pasiūlymo pažymoje. Ši finansinė pažyma dėl poveikio biudžetui sutampa (išskyrus teisinį pagrindą) su finansine pažyma, pateikta kartu su Europos Parlamento ir Tarybos reglamentu (ES) Nr. .../2018, kuriuo laikotarpiui po 2020 m. nustatoma mainų, pagalbos ir mokymo programa, skirta euro apsaugai nuo padirbinėjimo (programa „Pericles IV“). 
            
            
               5.KITI ELEMENTAI
            
            
               ·Įgyvendinimo planai ir stebėsena, vertinimas ir ataskaitų teikimo tvarka
            
            
               Netaikoma.
            
            
               ·Aiškinamieji dokumentai (direktyvoms)
            
            
               Netaikoma.
            
            
               2018/0219 (APP)
            
            
               Pasiūlymas
            
            
               TARYBOS REGLAMENTAS
            
            
               kuriuo Reglamento (ES) Nr. .../2018, kuriuo nustatoma 2021–2027 m. mainų, pagalbos ir mokymo programa, skirta euro apsaugai nuo padirbinėjimo (programa „Pericles IV“), taikymas išplečiamas nedalyvaujančioms valstybėms narėms
               
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 352 straipsnį,
            
            
               atsižvelgdama į Europos Komisijos pasiūlymą,
            
            
               teisėkūros procedūra priimamo akto projektą perdavus nacionaliniams parlamentams,
            
            
               atsižvelgdama į Europos Parlamento pritarimą
                  3
               ,
            
            
               laikydamasi įprastos teisėkūros procedūros,
            
            
               kadangi:
            
            
               (1)Reglamente (ES) Nr. .../2018, kuriuo nustatoma programa „Pericles IV“
                  4
               , nurodyta, kad jis taikytinas valstybėms narėms pagal Sutartis. Sutarties dėl Europos Sąjungos veikimo 139 straipsnyje nustatyta, kad jos 133 straipsnyje nurodytos priemonės, reglamentuojančios euro naudojimą, netaikomos valstybėms narėms, kurioms taikoma išimtis;
            
         
         
            
               (2)vis dėlto pagal programą „Pericles IV“ vykdomi informacijos bei darbuotojų mainai ir pagalbos bei mokymo priemonės turėtų būti vienodi visoje Sąjungoje.  Todėl reikėtų imtis reikiamų priemonių siekiant užtikrinti tokį pat euro apsaugos lygį valstybėse narėse, kurių oficiali valiuta nėra euro,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) Nr. .../2018 taikymas išplečiamas kitoms valstybėms narėms nei Tarybos reglamento (EB) Nr. 974/1998
                  5
                1 straipsnio a punkte apibrėžtos dalyvaujančios valstybės narės.
            
            
               Šių valstybių narių subjektai laikomi atitinkančiais finansavimo reikalavimus, jeigu jie yra kompetentingos institucijos, kaip nurodyta Reglamento (ES) Nr. .../2018, kuriuo nustatoma programa „Pericles IV“, 9 straipsnyje. 
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2021 m. sausio 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        2015 m. gegužės 11 d. Tarybos reglamentas (ES) 2015/768, kuriuo Reglamento (ES) Nr. 331/2014 taikymas išplečiamas nedalyvaujančioms valstybėms narėms (
                  OL L 121, 2015 5 14, p. 1
                  ).
               
               
                  
                     (2)
                  
                        Kaip nurodyta Europos Parlamento ir Tarybos reglamento (ES) Nr. 331/2014, kuriuo nustatoma mainų, pagalbos ir mokymo programa, skirta euro apsaugai nuo padirbinėjimo (programa „Pericles 2020“) (
                  OL L 103, 2014 4 5, p. 1
                  ), 13 konstatuojamojoje dalyje. 
               
               
                  
                     (3)
                  
                        OL C […], […], p. […]. 
               
               
                  
                     (4)
                  
                        Žr. šio Oficialiojo leidinio p. ....
               
               
                  
                     (5)
                  
                        
                  OL L 139, 1998 5 11, p. 1
                  .